**Tiszavasvári Város Önkormányzata**

**Képviselő-testületének**

**391/2019. (XI.28.) Kt. számú**

**határozata**

**Az önkormányzati nem lakás célú helyiségek és bérbe adott egyéb ingatlanok bérleti díjának felülvizsgálatáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva „Az önkormányzati nem lakás célú helyiségek és bérbe adott egyéb ingatlanok bérleti díjának felülvizsgálatáról” szóló előterjesztéssel kapcsolatban az alábbi határozatot hozza:

A Képviselő-testület a Tiszavasvári Város Önkormányzata tulajdonában lévő nem lakás céljára szolgáló helyiségek, valamint bérleti szerződéssel bérbe adott nem lakás célú ingatlanok bérleti díját *2020. január 01. napjától 2,9 %-kal megemeli.*

Felkéri a polgármestert, hogy

* tájékoztassa a bérlőket a bérleti díj emeléséről
* a bérleti szerződés módosításokat írja alá.

Határidő: 2019. december 31. Felelős: Szőke Zoltán polgármester

**Szőke Zoltán Ostorháziné dr. Kórik Zsuzsanna**

**polgármester jegyző**